﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 143 din 28 iulie 2015 privind privind aprobarea Acordului de cooperare între Oficiul Francez pentru Emigrație și Integrare, Instituția Prefectului – Județul Bihor și Consiliul Județean Bihor, destinat implementării proiectului de reinserție a familiilor cetățenilor români aparținând minorității romilor, revenite din Franța Luând în considerare Expunerea de motive a Preşedintelui Consiliului Judeţean Bihor nr 10 698 din 20 07 2015 prin care se propune adoptarea prezentei hotărâri, Ţinând cont de Raportul de specialitate nr 10 700 din 20 07 2015 al Direcţiei Generale Administrație Publică Locală- Compartimentul relații cu consilierii, precum şi de Raportul de avizare a Comisiei Juridică, dezvoltare regională și cooperare transfrontalieră nr 11 116 din 28 07 2015, Raportul de avizare nr 11 164/28 07 2015 al Comisiei pentru protecție socială, protecția copilului, sănătate și familie și de Raportul de avizare al Comisiei de studii, prognoze economico-sociale, buget-finanțe și administrarea domeniului public și privat al județului nr 11 157 din 28 07 2015, Având în vedere prevederile Hotărârii Guvernului nr 1189/2012 privind aprobarea Acordului-cadru dintre Ministerul Muncii, Familiei şi Protecţiei Sociale şi Ministerul Administraţiei şi Internelor din România şi Oficiul Francez pentru Imigraţie şi Integrare pentru instituirea , cu titlu experimental, a unui sprijin pentru reinserţia familiilor de cetăţeni români aparţinând minorităţii romilor, revenite din Franţa, cu un ajutor de revenire acordat de Oficiul Francez pentru Imigraţie şi Integrare, semnat la Bucureşti - 12 septembrie 2012; Conform prevederilor Hotărârii Guvernului nr 18/2015 pentru aprobarea Strategiei Guvernului Român de incluziune a cetăţenilor români aparţinând minorităţii rome pentru perioada 2015 - 2020, În temeiul art 91, alin (l) lit „e", alin (6) lit „a" şi art 97 din Legea nr 215/2001 a administraţiei publice locale, republicată, cu modificările şi completările ulterioare, CONSILIUL JUDEȚEAN BIHOR H O T Ă R Ă Ş T E :( u n a n i m i t a t e ) Art l Se aprobă Acordul de Cooperare între Oficiul Francez pentru Imigraţie şi Integrare, Instituţia Prefectului - Judeţul BIHOR şi Consiliul Judeţean BIHOR, destinat implementării proiectului de reinserţie a familiilor cetăţenilor români aparţinând minorităţii rome, revenite din Franţa, prevăzut în Anexa care face parte integrantă din prezenta hotărâre Art 2 Implementarea Acordului de Cooperare se va face în parteneriat cu Instituţia Prefectului - Judeţul BIHOR Art 3 Se mandatează președintele Consiliul Județean Bihor să semneze Acordul de Cooperare între Oficiul Francez pentru Imigraţie şi Integrare, Instituţia Prefectului - Judeţul BIHOR şi Consiliul Judeţean BIHOR, Art 4 Cu ducerea la îndeplinire a prezentei hotărâri se încredinţează Reprezentantul CJB numit prin Dispoziția președintelui Consiliului Județean Bihor nr 107 din 2015 Art 5 Prezenta hotărâre se comunică cu: - Instituţia Prefectului - Judeţul Bihor - Preşedintele Consiliului Judeţean Bihor; - Compartiment Relaţii cu Consilierii; - dna Toda Ionela Art 6 Aducerea la cunoştinţă publică a prevederilor prezentei hotărâri va fi asigurată de către Monitorul Oficial al Judeţului Bihor PREȘEDINTE, Contrasemnează: Cornel Popa SECRETAR AL JUDEȚULUI, Carmen Soltănel 4 ex Anexa la HCJB nr 143 din 28 iulie 2015 Vizat Președinte Secretar al Județului, Cornel Popa Carmen Soltănel Acord între Oficiul Francez pentru Imigraţie şi Integrare, Instituția Prefectului-Județul Bihor şi Consiliul Judeţean Bihor destinat implementării proiectului de reinserţie a familiilor cetăţenilor Români aparţinând minorităţii Romilor, revenite din Franţa Între Oficiul Francez pentru Imigraţie şi Integrare, instituţie publică cu caracter administrativ, cu sediul în str Bargue 44, Paris 75015, denumit în continuare OFII, reprezentat de domnul Yannick Imbert, director general, și, Instituția Prefectului Județul Bihor cu sediul în Oradea, str Parcul Traian,nr 5 reprezentat de Claudiu Pop, prefect și, Consiliul Județean al Județului cu sediul în Oradea, str Parcul Traian,nr 5 reprezentat de Cornel Popa, președinte Având în vedere Acordul-cadru semnat la data de 12 septembrie 2012 între OFII și Ministerul Muncii, Familiei și Protecţiei Sociale și Ministerul Administraţiei și Internelor din România, având ca obiect punerea în practică, cu titlu experimental, a unui program de reinserţie pentru familiile de cetăţeni Români aparţinând minorităţii Romilor, care s-au întors din Franţa cu un ajutor de revenire acordat de OFII, Având în vedere Actul adiţional nr 1 la Acordul-cadru, propus de către partea franceză și validat de către partea română în data de 22 ianuarie 2015, S-a convenit asupra următoarelor: Articolul 1: Implementarea unui proiect de reinserţie a familiilor cetăţenilor români aparţinând minorităţii Romilor, care locuiesc într-o colectivitate teritorială franceză semnatară a unui acord de parteneriat cu OFII și care doresc să revină în județul Bihor cu un ajutor acordat de OFII OFII, Instituția Prefectului – Județul Bihor și Consiliul Judeţean Bihor se angajează să implementeze cu titlu experimental un program pentru reinserţia familiilor cetăţenilor Români aparţinând minorităţii Romilor, revenite în judeţul Bihor cu un ajutor acordat de OFII OFII, Instituția Prefectului – Județul Bihor și Consiliul Judeţean Bihor se angajează să coordoneze intervenţiile financiare, economice și sociale în beneficiul populaţiilor menţionate, 1 în conformitate cu orientările stabilite de Comisia Europeană și „Strategia Naţională pentru incluziune socială a cetăţenilor români aparţinând minorităţii Romilor ” 1 Informare din date de 7 aprilie 2010 din partea Comisiei Europene către Parlamentul European, Comitetul economic și social european și Comitetul Regiunilor privind integrarea socială și economică a romilor în Europa Articolul 1 2: Populaţiile implicate în programul de reinserţie a familiilor de cetăţeni români aparţinând minorităţii romilor Populaţiile implicate în cadrul programului sunt constituite din următorii beneficiari: - familiile române, aparţinând minorităţii Romilor, domiciliate pe teritoriul unei colectivităţi teritoriale din Franţa care a semnat acordul de partenariat cu OFII, candidate la programul de reinserţie cu un ajutor de revenire acordat de OFII, care şi- au exprimat în mod oficial dorinţa de a se stabili pe termen lung în judeţul Bihor - Aceste familii vor fi identificate de Direcţiile teritoriale din cadrul OFII și de către colectivităţile locale franceze care au semnat acordul de partenariat cu OFII Pentru evitarea stigmatizării beneficiarilor programului, OFII, Instituția Prefectului şi Consiliul Judeţean se angajează să lucreze în sinergie şi să integreze acţiunile programului experimental mai sus numit în politicile generale la nivelul judeţului în favoarea dezvoltării locale, luptei împotriva sărăciei, discriminărilor şi integrării minorităţii rome în judeţ Articolul 1 3 Obligaţiile OFII 1 3 1 Informarea autorităţilor locale competente din judeţul Bihor cu privire la coordonatele familiilor beneficiare ale unui ajutor de revenire acordat de OFII În prealabil revenirii din Franţa a familiilor şi cu acordul acestora, Direcția teritorială competentă a OFII va informa Reprezentanța OFII din București care transmite Instituției Prefectului- Județul Bihor coordonatele2 familiilor beneficiare Instituția Prefectului comunică primarilor localităţilor în care domiciliază familiile de cetăţeni români aparţinând minorităţii rome, beneficiare ale proiectului experimental, lista acestora, în vederea efectuării anchetelor sociale 1 3 2 Instrumentarea dosarelor de ajutor de revenire şi organizarea revenirii în România Ajutoarele de revenire ale OFII sunt acordate persoanelor de naţionalitate română, aparţinând minorității Romilor, care se găsesc în Franţa, în situaţie de dificultate şi care doresc să se întoarcă în ţara de origine Fiecare familie beneficiază de un ajutor de revenire care cuprinde:  contravaloarea biletului de transport aerian şi a transportului secundar la sosirea în România,  un ajutor pentru obținerea documentelor de călătorie, dacă este necesar,  contravaloarea bagajelor,  în raport cu durata şederii în Franța, acordarea unui ajutor financiar Direcţiile teritoriale ale OFII din Franţa sunt însărcinate să asigure buna desfăşurare a operaţiunilor de întoarcere În acest sens, ele vor asigura instrumentarea cererilor de ajutor de reîntoarcere, organizarea întoarcerii persoanelor beneficiare şi luarea unor decizii privind 2 Lista menţionează departamentul de şedere din Franţa, aeroportul de sosire, precum şi adresa completă şi numărul de telefon al persoanelor interesate din Franţa şi din România alocarea de ajutoare financiare pentru aplicarea dispozițiilor în vigoare în perioada de aplicare a prezentului acord 1 3 3 Pregătirea reintegrării familiilor în mediul de origine Pentru a contribui la reuşita integrării familiilor candidate la întoarcere, următoarele condiţii vor fi create: - Serviciile sociale din cadrul colectivităţii teritoriale franceze realizează un prim bilanţ social, care va fi transmis Direcţiei teritoriale implicate din cadrul OFII, în vederea comunicării lui primarilor localităţilor în care domiciliază familiile de cetăţeni români aparţinând minorităţii rome, beneficiare ale proiectului experimental; - Acest prim bilanţ va fi transmis de către Reprezentanţa OFII din Bucureşti domnului Prefect al judeţului, care îl va transmite primarilor localităţilor în care domiciliază familiile de cetăţeni români aparţinând minorităţii rome, beneficiare ale proiectului experimental pentru verificare şi completare; - Bilanţul social astfel completat de către serviciile sociale din judet şi colectivităţile teritoriale franceze implicate va fi transmis de către OFII autorităţilor competente în scopul unei bune pregătiri a condiţiilor de primire şi integrare a familiilor care se întorc voluntar: parcursul şcolar al copiilor, întrebări legate de sănătate, locuinţă, acces la drepturi etc - Coordonatoarea programului experimental franco-roman de reinserţie va urmări să asigure buna derulare a operaţiunilor cu sprijinul operatorului local care are responsabilitea acompaniamentului social al familiei 1 3 4 Acordarea ajutoarelor pentru reinserţie în România Ajutoarele de reinserţie acordate de OFII și de către Judeţul Bihorvor fi destinate reintegrării sociale și economice a familiilor care alcătuiesc grupul ţintă al proiectului, revenite în judeţul Bihor care vor fi înscrise într-un proces de reinstalare durabilă cu un acompaniament social asigurat de către serviciile din judeţ Ajutoarele de reinserţie prevăd:  un acompaniament social cu o durată de minim 3 luni,  o formare și suport în cautarea unui loc de muncă;  un ajutor pentru pregătirea proiectului microeconomic;  un program de instruire adaptat proiectului microeconomic;  un ajutor financiar pentru demararea proiectului economic,  un ajutor pentru punerea în aplicare şi monitorizarea proiectului economic timp de un an Aceste ajutoare de reinserţie sunt completate printr-o serie de activităţi cu caracter social asigurate de autorităţile locale din judeţ, ale căror demersuri vor fi sprijinite de către colectivităţile teritoriale franceze implicate Acordarea ajutoarelor de reinserţie se va face în urma realizării unei evaluări detaliate a situaţiei economico-sociale a fiecărei familii beneficiare de către un Comitet tehnic ce reuneşte reprezentanţi ai OFII şi ai serviciilor şi instituţiilor competente din judeţ și, eventual, un reprezentant al colectivităţii teritoriale franceze implicate În cazul absenţei reprezentantului local al colectivităţii franceze, evaluarea Comitetului tehnic va fi supusă consultării colectivităţii implicate În urma avizului acestui Comitet, decizia de co-finanţare a ajutoarelor de reinserţie este luată de autorităţile financiare partenere competente 1 3 5 Finanţarea acţiunilor asigurate de OFII Finanţarea acţiunilor asigurate de către OFII sau de către operatorii săi desemnaţi, descrise la articolul 1 3 din prezentul acord este asumată de către OFII 1 4 Rolul Instituției Prefectului-Județul Bihor și Consiliului Judeţean Bihor 1 4 1 Realizarea anchetelor sociale referitoare la condiţiile de reinserţie a familiilor Primăriile localităţilor în care domiciliază familiile de cetăţeni români aparţinând minorităţii rome, beneficiare ale proiectului experimental vor realiza o anchetă socială care va evalua condiţiile de reuşită a reinserţiei fiecărei familii incluse în programul experimental și potenţialul beneficiu al ajutoarelor acordate de către OFII Ancheta socială va viza cu prioritate situația familiilor în ceea ce privește condiţiile materiale, sociale, economice şi locative ale familiilor potenţial beneficiare, modul în care acestea asigură frecventarea cursurilor şcolare de către copiii acestora, posibilităţile obiective ale acestora de a avea acces la un loc de muncă, la servicii de educaţie şi sănătate etc 1 4 2 Mobilizarea actorilor locali În funcţie de nevoile identificate cu ocazia elaborării anchetelor sociale, serviciile sociale din judeţul Bihor mobilizează actorii locali care intervin în diferitele domenii ale reinserţiei sociale şi economice ale familiilor implicate, în special în ceea ce priveşte integrarea copiilor în sistemul educativ românesc Autorităţile competente din judeţul Bihor vor facilita accesul familiilor beneficiare la locuinţe şi la activul funciar indispensabile activităţii economice finanţate de către OFII, asigurând monitorizarea familiilor în colaborare cu Reprezentanţa OFII de la Bucureşti şi, atunci când este cazul, în cadrul acţiunilor de cooperare descentralizată derulate în cooperare cu colectivitatea franceză implicată 1 4 3 Mobilizarea finanţărilor europene Pentru a aloca resurse suplimentare acţiunilor de sprijinire a familiilor şi pentru a desfăşura acţiuni de sprijinire a acţiunilor de acompaniament adaptate la dificultăţile pe care le întâmpină grupurile ţintă, serviciile competente din judeţul Bihor vor mobiliza programe cu finanţare europeană, în special fondurile structurale europene şi mobilizarea GAL în mediul rural, în conformitate cu strategiile de dezvoltare locale și judeţene 1 4 4 Organizarea reuniunilor de Comitet Tehnic Prefectul și Președintele Consiliului Judeţean vor convoca, în măsura în care este necesar și la cererea OFII, reuniunile de Comitet Tehnic în vederea rezolvării cazurilor individuale 1 4 5 Finanţarea acţiunilor asigurate de Judeţul Bihor Finanţarea acţiunilor asigurate de judeţul Bihor descrise la articolul 1 4 din prezentul acord este asigurată de către autorităţile implicate din judeţul Bihor Articolul 2: Sprijinul cooperării descentralizate franceze OFII și Consiliul Judeţean Bihor convin să-şi coordoneze acţiunile cu cele asigurate în judeţul Bihor de către actorii francezi şi români ai cooperării descentralizate, în sprijinul incluziunii sociale şi economice a populaţiilor şi a dezvoltării locale Articolul 3: Coordonarea între OFII și judeţul Bihor Articolul 3 1: Schimburi de informaţii OFII şi autorităţile competente din judeţul Bihor se angajează să se informeze reciproc asupra progresului acţiunilor demarate de diferiţii actori ai proiectului experimental, în special cu privire la rezultatele anchetelor sociale, acţiunilor de acompaniere a familiilor şi ajutoarelor pentru înfiinţarea firmelor OFII şi autorităţile competente din judeţul Bihor sunt de acord să facă periodic schimb de informaţii care să le permită să aibă o mai bună cunoaştere a populaţiilor implicate, a sectoarelor economice prospere şi a programelor naţionale şi europene de ajutor pentru reinserţia Romilor, menite să contribuie la durabilitatea acţiunilor de reinserţie întreprinse Articolul 3 2: Înfiinţarea unui comitet de pilotaj Un comitet de pilotaj, compus din reprezentanți ai autorităţilor din judeţul Bihor ai OFII și, în măsura în care este posibil, ai colectivității franceze implicate se va reuni cel puţin o dată pe semestru El asigură urmărirea, monitorizarea şi evaluarea proiectului experimental Articolul 4: Modificarea – Denunţarea acordului de cooperare Prezentul acord de cooperare poate fi modificat de comun acord de către părţi Modificările fac obiectul unui act adiţional care precizează data de intrare în vigoare şi noile modalităţi şi condiţii de realizare a parteneriatului Dificultăţile de interpretare şi de aplicare ale prezentului acord de cooperare sunt soluţionate pe cale amiabilă în cadrul Comitetului de Pilotaj prevăzut la articolul 3 2 al prezentului acord Prezentul acord poate fi denunţat în orice moment de către una dintre părţi, prin preaviz scris în termen de cel puţin două luni, prin care se notifică celeilalte părți intenţia de a pune capăt acordului Articolul 5: Data de intrare în vigoare şi durata acordului de cooperare Prezentul acord a fost încheiat pe o durată de doi ani El este reconductibil în mod tacit pentru o durată de 1 an El intră în vigoare la data de Acordul este făcut în 3 exemplare originale, la data de Pentru Pentru Pentru Oficiul Francez pentru Instituția Prefectului Consiliul Județean Bihor Imigrație şi Integrare Județul Bihor Yannick IMBERT Claudiu Pop Cornel Popa Director General Prefect Președinte 